**אנדרו רוברטסון** (באנגלית: **Andrew Robertson**; נולד ב-11 במרץ 1994) הוא כדורגלן סקוטי המשחק בעמדת המגן השמאלי בליברפול ובנבחרת סקוטלנד.

קריירת מועדונים
---------------

### ראשית דרכו

רוברטסון נולד בגלאזגו, העיר הגדולה ביותר בסקוטלנד והיה אוהד אדוק של סלטיק בילדותו. אביו בראיין, שכונה "פופ", היה כדורגלן חובב שלא הצליח להפוך למקצוען בשל פגיעה בעמוד השדרה. בתיכון סט.ניניאן בו למד שימש כקפטן קבוצת הכדורגל של בית הספר. בנעוריו גילה כישרון רב גם בגולף והיה לקפטן של קבוצת הגולף המקומית לנוער. הוא שיחק במרכז הכדורגל במקום הולדתו, ובגיל צעיר החל להתאמן עם אקדמיית הנוער של סלטיק, אך שוחרר טרם הגעתו לגיל 15 כי נחשב לקטן מדי פיזית. בשל כך, עבר לקבוצת הנוער של קווינס פארק.

### קווינס פארק

תוך התמקדות בלימודיו, היה רוברטסון על סף תחילת לימודי תואר ראשון באוניברסיטה. תכנון זה נקטע עקב זימונו לקבוצה הבוגרת של קווינס פארק, בעונת 2012/2013. הוא ערך את הופעת הבכורה שלו עבור הקבוצה הבוגרת במסגרת גביע האתגר הסקוטי. במהלך עונה זו ערך רוברטסון 40 הופעות בכל המסגרות, והוביל את קבוצתו למקום השלישי בליגה הסקוטית הרביעית, תוך עליית ליגה. את שער הבכורה שלו כבש בהפסד 1–2 למזרח סטרלינגשר, ב-13 בנובמבר 2012.

### דנדי יונייטד

ב-3 ביוני 2013 חתם רוברטסון בדנדי יונייטד, מליגת העל הסקוטית. באופן מיידי הפך לשחקן הרכב בקבוצה, כאשר את הופעת הבכורה שלו ערך במשחק פתיחת העונה, בתיקו מאופס מול פרטיק ת'יסל. ב-22 בספטמבר 2013 כבש את שער הבכורה שלו עבור דנדי, בתיקו 2-2 מול מאת'רוול, כאשר רץ מחצי המגרש של קבוצתו לעבר שער היריבה, וכבש בבעיטה שטוחה מ-20 מטרים. זמן קצר לאחר מכן חתם רוברטסון על חוזה חדש בדנדי, עד מאי 2016. בספטמבר 2013 נבחר לשחקן הצעיר המצטיין של הליגה הסקוטית. חודשיים מאוחר יותר נבחר לשחקן החודש בליגה הסקוטית. באפריל 2014 נבחר רוברטסון לכדורגלן הצעיר של השנה בליגה הסקוטית. מאוחר יותר נכלל בנבחרת העונה של הליגה הסקוטית.

באותה עונה העפיל עם קבוצתו לגמר הגביע הסקוטי, כולל ניצחון 1:3 על גלאזגו ריינג'רס בחצי הגמר, אך דנדי נכנעה בגמר לסט. ג'ונסטון.

### האל סיטי

ב-29 ביולי 2014 נרכש רוברטסון על ידי האל סיטי מהפרמייר ליג, עבור 2.85 מיליון פאונד. רוברטסון חתם בהאל על חוזה לשלוש שנים. רוברטסון ערך את הופעת הבכורה שלו במחזור הפתיחה של עונת 2014/2015, בניצחון 0:1 על קווינס פארק ריינג'רס שבו רשם הצלה מקו השער. במהרה הפך רוברטסון לשחקן הרכב פותח, תוך זכייה בשחקן המצטיין של האל לחודש אוגוסט 2014. בעונת הבכורה שלו בשורות הקבוצה רשם 24 הופעות. בתום העונה נשרה הקבוצה לליגת המשנה לאחר שסיימה במקום ה-18.

רוברטסון בחר להישאר בהאל גם בצ'מפיונשיפ וב-3 בנובמבר 2015 כבש את שער הבכורה שלו במדי האל בניצחון 0–2 על ברנטפורד. בסיום העונה לקח חלק בגמר פלייאוף הצ'מפיונשיפ, בו ניצחה האל 0–1 את שפילד ונסדיי והבטיחה את חזרתה המיידית לפרמייר ליג.

בעונת 2016/2017 שיחק רוברטסון 33 משחקי ליגה. את שער הבכורה שלו בפרמייר ליג כבש ב-1 באפריל 2017, בניצחון 1–2 על ווסטהאם יונייטד. בסיום עונה זו ירדה האל סיטי לצ'מפיונשיפ.

### ליברפול

ב-21 ביולי 2017 חתם רוברטסון על חוזה ארוך טווח בליברפול, ששילמה עבורו 8 מיליון לירות שטרלינג. הוא ערך את הופעת הבכורה שלו בליברפול ב-19 באוגוסט 2017, בניצחון 0–1 על קריסטל פאלאס. כבר במשחק הבכורה נבחר לשחקן המצטיין.

רוברטסון החל את עונת 2017/2018 כמחליפו של אלברטו מורנו, אך החל לשחק בהרכב הפותח עקב יכולתו הטובה, ופציעתו של הספרדי בחודש דצמבר. בניצחון 3–4 על מנצ'סטר סיטי ב-14 בינואר 2018, הפגין יכולות מצוינות, עקב כך זכה לתשואות רבות מצד אוהדי ופרשני כדורגל רבים. רוברטסון כבש את שער הבכורה שלו במדי ליברפול בניצחון 0–4 על ברייטון במשחק סיום העונה.

ב-1 בינואר 2018 חתם לחוזה ארוך טווח במועדון עד לשנת 2024.

בעונה זו לקח חלק רוברטסון בקמפיין המוצלח של ליברפול בליגת האלופות, וסייע לה להגיע עד לגמר ליגת האלופות 2018, בו הפסידה 1–3 לריאל מדריד.

ב-1 ביוני 2019 שוב לקח חלק בקמפיין של ליברפול בליגת האלופות שהפעם גם הסתיים בזכייה. רוברטסון שיחק 90 דקות במשחק הגמר בניצחון 0–2 על טוטנהאם.

במשחק הבית הראשון של ליברפול כאלופת אירופה בליגת האלופות לעונת 2019/2020, כבש רוברטסון את שערו האירופי הראשון בניצחון הדרמטי 4–3 על רד בול זלצבורג.

בסיום שנת 2019, נבחר לנבחרת השנה של אופ"א, יחד עם שלושה מחבריו לקבוצה, סאדיו מאנה, טרנט אלכסנדר ארנולד ווירג'יל ואן דייק.

בסיום עונת 2019/2020 זכה עם הקבוצה באליפות הפרמייר ליג תוך שהוא שובר את שיא הבישולים של שחקן הגנה בפרמייר ליג עם 12 בישולים, יחד עם חברו לקבוצה טרנט אלכסנדר ארנולד (13).

באוגוסט 2021 האריך את חוזהו בליברפול עד 2026.

נבחרת לאומית
------------

רוברטסון זומן לראשונה לסגל נבחרת סקוטלנד עד גיל 21 באוקטובר 2013. הוא ערך את הופעת הבכורה כאשר נכנס כמחליף בניצחון 1–2 על סלובקיה.

רוברטסון זומן לראשונה לסגל נבחרת סקוטלנד הבוגרת לקראת משחק ידידות מול פולין ב-5 במרץ 2014. הוא נכנס כמחליף במחצית השנייה, בניצחון נבחרתו 0–1. גורדון סטראכן, המאמן הלאומי, אמר על רוברטסון לאחר המשחק: "אנדי נכנס, והפעם הראשונה שנגע בכדור הייתה כאשר הרים כדור ל-30 מטרים. חשבתי לעצמי שזה פנטסטי. לחלוטין אין תחום אפור. 'אני הולך לעשות מה שאני רוצה לעשות'. אהבתי לראות את הנגיעה הראשונה הזו בכדור". רוברטסון פתח לראשונה בהרכב הנבחרת הלאומית בתיקו 2 - 2 עם ניגריה, ב-28 במאי 2014.

את שער הבכורה שלו במדי הלאומיים כבש רוברטסון בנובמבר 2014, במשחק ידידות, בהפסד 1–3 לאנגליה.

ב-3 בספטמבר 2018 מונה רוברטסון לקפטן הנבחרת הסקוטית על ידי המאמן אלכס מקליש.

חיים אישיים
-----------

רוברטסון מאורס לרייצ'ל רוברטס אשר ילדה ב-26 באוגוסט 2017 את בנם רוקו, בינואר 2019 נולדה להם בת בשם אריה.

במרץ 2018 העניק רוברטסון חולצה חתומה של חברו לקבוצה, רוברטו פירמינו, לילד צעיר אשר תרם את דמי הכיס שלו לבנק מזון. במכתב שכתב לילד, טען רוברטסון כי "אף אחד לא רוצה את החולצה של המגן השמאלי, לכן הבאתי לך את החולצה של 'בובי'".

תארים
-----

מועדונים
ליברפול
* אליפות אנגליה: 2019/2020
* ליגת האלופות - 2018/2019
* הסופר קאפ האירופי - 2018/2019
* גביע העולם למועדונים: 2019
* גביע הליגה האנגלי: 2021/2022
* הגביע האנגלי: 2021/2022
* מגן הקהילה: 2022

אישיים
* הכדורגלן הצעיר של השנה בליגה הסקוטית - 2013/2014
* נבחרת העונה בליגת העל הסקוטית - 2013/2014
* שחקן החודש בליגת העל הסקוטית - נובמבר 2013
* השחקן הצעיר של החודש בליגת העל הסקוטית - ספטמבר 2013
* נבחרת השנה של אופ"א - 2019

קישורים חיצוניים
----------------

ויקישיתוף מדיה וקבצים בנושא **אנדרו רוברטסון** בוויקישיתוף
* אנדרו רוברטסון, ברשת החברתית אקס (טוויטר)
* אנדרו רוברטסון, ברשת החברתית אינסטגרם
* אנדרו רוברטסון, ברשת החברתית טיקטוק
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* עמוד השחקן באתר הרשמי של ליברפול
* שגיב ברעם‏, התקפת טרורס, באתר וואלה!‏, 7 בפברואר 2014
* טל סיוון, חי בסרט: רוברטסון מגשים את החלום של כולנו, באתר ערוץ הספורט, 26 במאי 2018
* מיכאל יוכין‏, הכוכב ממרקס אנד ספנסר: הנסיקה המטאורית של אליל ליברפול אנדי רוברטסון, באתר וואלה!‏, 10 באוקטובר 2018

הערות שוליים
------------

1. ↑  Dundee Utd sign Queen's Park's Robertson and Connolly, BBC
2. ↑  Dundee United 2–2 Motherwell, BBC
3. ↑  Andrew Robertson: Dundee United agree fee with Hull City, BBC
4. ↑  העברות בעולם, 21.7: אלברו מוראטה חתם בצ'לסי, ליברפול רכשה את אנדרו רוברטסון, באתר וואלה!‏, 21 ביולי 2017
5. ↑  Paul Gorst, Robertson thanks Liverpool fans after impressing on Reds debut, liverpoolecho, ‏2017-08-19
6. ↑  אנגליה: ליברפול הנחילה לסיטי הפסד בכורה עם 3:4 משוגע, באתר וואלה!‏, 14 בינואר 2018
7. ↑  צפו: ליברפול הבטיחה עוד עונה בליגת האלופות עם 0:4 על ברייטון, צ'לסי הובסה 3:0, צ'רלטון
8. ↑  "Andy Robertson: Liverpool & Scotland defender signs new contract until 2024". *BBC Sport* (באנגלית בריטית). 17 בינואר 2019. נבדק ב-2020-06-16. `{{cite news}}`:  (עזרה)
9. ↑  ריאל מדריד זכתה בליגת האלופות אחרי 1:3 על ליברפול בגמר, באתר וואלה!‏, 26 במאי 2018
10. ↑  Gareth Bicknell, Andy Robertson hails Liverpool teammate after goal against Red Bull Salzburg, mirror, ‏3 באוקטובר 2019
11. ↑  UEFA.com, UEFA.com fans' Team of the Year 2019 revealed, UEFA.com, ‏15 בינואר 2020 (באנגלית)
12. ↑  "Liverpool win Premier League: Reds' 30-year wait for top-flight title ends". *BBC Sport* (באנגלית בריטית). 2020-06-25. נבדק ב-2020-07-27.
13. ↑  Andy Robertson signs new long-term contract with Liverpool FC, Liverpool FC
14. ↑  Scott Brown late show gives Scotland impressive win over Poland in Warsaw, הגרדיאן
15. ↑  Andy Robertson appointed new Scotland captain, Liverpool FC (ארכיון)
16. ↑  Sophie McCoid, Meet the new Everton and Livepool WAGS, liverpoolecho, ‏4 באוגוסט 2017
17. ↑  James Pearce, Liverpool victory was perfect end to special week for Andy Robertson, liverpoolecho, ‏13 בינואר 2019
18. ↑  Andrew Robertson gifts Liverpool top to young fan for making foodbank donation, BBC

| **נבחרת סקוטלנד – יורו 2020** |
| --- |
| 1 מרשל • 
2 אודונל • 
3 רוברטסון • 
4 מקטומיני • 
5 הנלי • 
6 טיירני • 
7 מקגין • 
8 מקגרגור • 
9 דייקס • 
10 אדמס • 
11 כריסטי • 
12 גורדון •
13 טיילור • 
14 פלק •
15 גלאגר •
16 קופר •
17 ארמסטרונג •
18 טרנבול •
19 ניסבת •
20 פרייזר •
21 מקלפלין •
22 פאטרסון •
23 גילמור •
24 הנדרי •
25 פורסט •
26 מקנה •
מאמן: קלארק | סקוטלנדסקוטלנד |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0005 0840 0663
* LCCN: nb2022015994
* VIAF: 4797166717402427150001
* WorldCat (עם VIAF): 4797166717402427150001

 |